En Gomèr
En Gomèr o Angomèr (Angoumé en francés) qu'ei ua comuna gascona de Maremne, situada dens lo departament de las Lanas e la region de Navèra Aquitània, ancianament d'Aquitània.

Geografia
En Gomèr qu'ei situat dens lo sud de la Gasconha, dens lo parçan de Maremne. La vila qu'ei situada cap sud-oèst de Dacs.

Dens un paisatge de sèrras baishas, lo vilatge que's tròba entermiei lo pinhadar e las bartas d'Ador : de cap au nòrd-oèst ne son pas que pins, mes de l'aut bòrd, capvath Ador, que son sustot cassos.

Perimètre deu territòri
Comunas limitrofas :

 Magesc
 Mers
 Ribèra-Saas e Gorbí
 Sent Pau d'Acs
 Tèrcis

Toponimia
Bénédicte Boyrie-Fénié que horneish una lista de fòrmas ancianas : Engomer (sègle XI o XII), Engolmer (sègle XI o XII), Engomer (1242, 1262) e en francés Angome, Angoumer,  Angommés e Angoméz (sègles XVII e XVIII) .

Dauzat e Rostaing que supausan Angomés (migracion de monde d'aquera origina), qui junta pas dab las atestacions medievalas, qui, probable, coneishèvan pas. Bénédicte Boyrie-Fénié que causeish l'antroponime gascon Gomèr d'origina germanica (Gomariu) dab la particula onorifica En.

Lo nom causit en occitan que correspon donc a la prononciacion deu sègle XIII. Qu'ei inadaptat a la prononciacion modèrna citada per B. Boyrie-Fénié [aŋgu'mɛ]. Lo grop An- iniciau que s'explica aisidament per l'aglutinacion de la preposicion a : a Engomèr > *A'ngomèr > Angomèr. Com l'article personau En es pas mèi conservat, i a pas nada rason de separar graficament los dus elements d'Angomèr, sola fòrma corrècta.

Istòria

Administracion

Demografia

Lòcs e monuments

Personalitats ligadas dab la comuna
 René d'Avezac de Castéra

Véder tanben
 Comunas de las Lanas

Ligams extèrnes
 En Gomèr sus lo sit de la Comunautat deu Gran Dacs Aglomeracion

Nòtas

Comuna de Maremne
Comuna de las Lanas
Lanas
Comuna de Gasconha